<classify> Hayo yamethibitishwa na Mratibu wa Michezo ya Umiseta Kanda ya Unguja Mussa Abdulrabi kutoka Wizara ya Elimu na Mafunzo ya Amali Zanzibar alipokuwa akizungumza na waandishi wa habari kuhusu maandalizi ya michuano hiyo kwa upande wa timu za Zanzibar.Alisema kuwa kiujumla shughuli yote hiyo ya michezo ya Umiseta imesimamiwa na Wizara ya Elimu na Mafunzo ya Amali peke yake na hakuna wizara nyingine wala mdau mwingine yeyote wa michezo aliyeunga mkono kwa njia yoyote ile kufanikisha shughuli hiyo.Alisema hiyo ni changamoto kubwa ambayo imewapata kwa sababu wameshindwa hata kupeleka timu nyingine.Alizitaja timu ambazo hazikusafirishwa ni timu za sanaa ambazo walitakiwa kuzipeleka, timu za mpira wa kikapu na timu za Mpira wa Mikono zote za wanawake kwa sababu bajeti waliyonayo na wizara ikiwa ndio iliyobeba shughuli yote haikutosheleza.Na Hii ni changamoto kubwa ambayo imetupata na kupelekea baadhi ya timu kuziacha kwa sababu ile bajeti ambayo tunayo na wizara ya elimu ndio iliyobeba shughuli yote hii, bila ya kupata mdau mwingine wa kuisaidia basi imeshindikana lakini kadri kile ambacho kimewezekana wizara imejitahidi na itapeleka zile timu ambazo imeweza, hakuna mdau aliesaidia mpaka sasa, alisema.Alisema kwa ujumla maandalizi ya timu zote ni mazuri na walimu wanaonekana wana ari kwa sababu karibu timu nne ni mabingwa watetezi wa michuano hiyo na bila shaka matumaini yao makubwa watakwenda kutetea vyema ubingwa wao.  <topic>: MICHEZO 